tomron87/hebrew-wikipedia-sentences-corpus huggingface dataset:
העיתון פורסם לראשונה כברודשיט ב-15 בספטמבר 1964. הוא הושק על ידי הבעלים שלו תאגיד IPC (International Publishing Corporation) כדי להחליף את "דיילי הרלד" שכשל בתחרות מול ה"דיילי מירור", בעצת חוקר השוק מארק אברמס.
בשבועות הראשונים מכר 3.5 מיליון עותקים וההצלחה יוחסה ל"סקרנות" ול"יתרון לחידוש", והיא ירדה לתפוצה הקודמת של ה"דיילי הרלד" (1.2 מיליון) תוך מספר שבועות.
עד 1969, הסאן הפסיד כ-2 מיליון ליש"ט בשנה והייתה לו תפוצה של 800,000 עותקים יומיים.
IPC החליטה למכור כדי לעצור את ההפסדים, המוציא לאור וחבר הפרלמנט רוברט מקסוול, היה להוט לקנות עיתון בריטי, והציע לרכוש אותו ולשמור על מחויבותו למפלגת הלייבור, אך הודה שיהיו פיטורים, במיוחד בקרב עובדי הדפוס.
רופרט מרדוק, בינתיים, קנה את "ניוז אוף דה וורלד", עיתון יום ראשון סנסציוני, בשנה הקודמת, אבל מכונות הדפוס במרתף הבניין שלו ברחוב בוברי בלונדון לא היו בשימוש שישה ימים בשבוע.
מרדוק ניצל את ההזדמנות, עשה הסכם עם האיגודים של עובדי הדפוס, והבטיח פחות פיטורים אם ירכוש את העיתון.
הוא הבטיח ל-IPC שהוא יפרסם "עיתון ישר" שימשיך לתמוך בלייבור.
IPC, בלחץ האיגודים, דחתה את הצעתו של מקסוול, ומרדוק קנה את העיתון תמורת 800,000 ליש"ט, ששולמו בתשלומים.
מאוחר יותר הוא ציין: "אני כל הזמן נדהם מהקלות שבה נכנסתי לעיתונים בריטיים".
ה"דיילי הראלד" הודפס במנצ'סטר מאז 1930, וכך גם הסאן לאחר השקתו המקורית ב-1964, אבל מרדוק הפסיק את ההדפסה שם ב-1969, והעביר אותו לבית הדפוס שהחזיק בלונדון.
תחת בעלותו של רופרט מרדוק העיתון הפך לצהובון בפורמט טבלואידי, שמגיש לקוראיו תצלומי עירום, סיפורי מין, סמים ועלילות ספורט.
מרדוק הפחית את העלויות ההפקה באמצעות הפעלת מכונת דפוס זהה לשני העיתונים שבבעלותו.
העיתון נודע בתצלום היומי של אישה חשופת חזה, שהופיע בעמוד 3 של העיתון.
לאורך השנים המדור עורר התנגדות רבה, ובינואר 2015 פורסמה הודעה על ביטולו, במשך ימים אחדים הופיעו בו דוגמניות בביקיני, אך לאחר מכן שב המדור לפרסם אישה חשופת חזה ליום אחד, תוך הכחשת הידיעה על סגירת המדור, כתרגיל שיווקי.
בסוף שנות ה-80 פרצה תחרות עזה בין "הסאן" ל-"דיילי מירור", לאחר ש"הסאן" עקף אותו בתפוצתו הוא נרכש בידי רוברט מקסוול ב-1984. שני העיתונים נהגו לערוך תחרויות נושאת פרסים בשביל למשוך קוראים.
לאחר ש"דיילי מירור" הציע מכונית בהגרלה לאחד מקוראי העיתון, הציע "הסאן" חמישה מיליון ליש"ט כפרס, והגדיל את תפוצתו תוך יום אחד ב-100 אלף עותקים.
בשנת 2003 מונתה רבקה ברוקס (אז רבקה וייד) לעורכת העיתון, לאחר שקודם ערכה את עיתון האחות "ניוז אוף דה וורלד", וב-2009 קידם אותה רופרט מרדוק, לתפקיד המו"ל של כל עיתוניו בבריטניה.
בעקבות פרשת האזנות הסתר והפריצה לטלפונים של עיתונאי "ניוז אוף דה וורלד", שהובילה לסגירתו של העיתון ב-10 ביולי 2011, היו השערות שניוז קורפ תשיק מהדורת יום ראשון של "הסאן" שתחליף אותו.
היא הושקה לבסוף בפברואר 2012. כתב שעבד ב"סאן" נעצר ונלקח ב-4 בנובמבר 2011. האיש היה האדם השישי שנעצר בבריטניה במסגרת הפרשה.
בינואר 2012 נעצרו שני עובדים בהווה ושני עובדים לשעבר.
ועד ינואר 2013, 22 עיתונאים של "הסאן" נעצרו, כולל כתב הפלילים אנתוני פראנס ורבקה ברוקס.
במקביל בינואר 2012, המשטרה עצרה ארבעה אנשי צוות בהווה ובעבר של העיתון, כחלק מחקירה על כך שילמו לשוטרים עבור מידע; בחקירה נעצר גם שוטר.
אנשי "הסאן" שנעצרו היו עורך הפלילים מייק סאליבן, ראש מחלקת החדשות כריס פארו, סגן העורך לשעבר פרגוס שנהאן, והעורך הראשי לשעבר גרהם דודמן, שהפך מאז לבעל טור וכתב תקשורת.
כל חמשת העצורים הוחזקו בחשד לשחיתות.
דובר המשטרה הודיע כי יש עדויות רבות המצביעות על תרבות של תשלומים בלתי חוקיים ב"סאן", שאושרה על ידי הדרגים הבכירים ביותר בעיתון.
חמישה עיתונאים שעבדו בעיתון הורשעו ונשלחו לתקופות מאסר שונות, בשתי הפרשות.
ביולי 2013 הודיע "הסאן" שיישם חומת תשלום באתר האינטרנט שלו, לאחר שסבל קשות מצניחה במספר העותקים היומיים שמכר, משיא של יותר מ-4 מיליון לפחות משני מיליון.
העיתון המשיך לסבול מירידה במכירות והפסדים.
בשנת 2020 רשם הפסד של 200 מיליון ליש"ט (חלקו בעקבות תשלום פיצויים בפרשת האזנות הסתר), ותאגיד "ניוז קורפ" נאלץ למחוק את שווי העיתון ממאזניו.
ויקטוריה ניוטון מונתה לעורכת ראשית בשנת 2020 ונכון לפברואר 2024 היא מכהנת בתפקיד.
במהדורה שיצאה לאור ב-2 בנובמבר 2023, העיתון הקדיש את העמוד הראשון שלו ל-32 ילדים שנחטפו על ידי מחבלי חמאס ברצועת עזה ב-7 באוקטובר במהלך טבח שבעה באוקטובר.
בעמוד הראשון הוצגו תמונות של כל הילדים החטופים, יחד עם הכותרת "תחזירו אותם הביתה" (Bring Them Home).
העיתון הביע תמיכה עזה במאבקה של ישראל כנגד החמאס.
בכתבה פורסמו שמות הילדים החטופים ונכללו כמה ציטוטים ממשפחותיהם.
אחד הסיפורים שהוצגו היה זה של משפחת ביבס, שם נחטפה האם, שירי, עם שני ילדיה, אריאל, בן 4, וכפיר, בן 9 חודשים.
מבחינה פוליטית, העיתון תמך בתחילה (בשנת 1970) במפלגת הלייבור בהנהגת הרולד וילסון, אך בהמשך (שנת 1974) העיתון תמך במפלגה השמרנית בהנהגת אדוארד הית'.
בשנת 1979 העיתון הכריז על תמיכה במרגרט תאצ'ר.
בשנים שלאחר מכן העיתון תמך בנחרצות במלחמת פוקלנד.
בשנת 1997 תמך שוב במפלגת הלייבור בהנהגת טוני בלייר החל משנת 2002 קידם העיתון קו אנטי-אירופי ששיאו היה תמיכה ב"ברקזיט", פרישת הממלכה המאוחדת מהאיחוד האירופי, במשאל העם בשנת 2016.
סאן-ספוט הוא דמות בדיונית של גיבור-על מוטאנט המופיעה בחוברות הקומיקס אקס-מן והמוטאנטים החדשים ביקום מארוול קומיקס.
סאן-ספוט הוא האלטר אגו של רוברטו "בובי" דה קוסטה, מוטאנט ממוצא ברזילאי בעל היכולת לספוג ולתעל אנרגיה סולארית.
הוא אימפולסיבי ואידיאליסט, אך נחשב כחבר קרוב להרבה מחבריו לקבוצה.
דמותו הייתה חשובה בקבוצת המוטנטים החדשים המקורית משנות ה-80 וגלגולה המחודש כאקס פורס.
לאחר אירועי "אוונג'רס נגד אקס-מן", סאן-ספוט היה לאחד מאלה אשר נבחרו להצטרף לקבוצת האוונג'רס כאות לרצון טוב מצד קפטן סטיב רוג'רס לקרב בין אוכלוסיית המוטאנטים לשאר גיבורי-העל שאינם מוטאנטים.
את דמותו של סאן-ספוט בסרט הלייב אקשן "אקס-מן: העתיד שהיה" ו"המוטנטים החדשים" גילמו השחקנים אדן קנטו והנרי זאגה, בהתאמה.
הדמות מופיעה בתפקיד אורח בסדרת האנימציה "אקס-מן 97".
רוברטו דה קוסטה גדל בריו דה ז'ניירו, ונולד לאיש העסקים עשיר ממוצא אפרו-ברזילאי בשם עמנואל דה קוסטה, ולאשתו לבנת-העור, הארכאולוגית נינה דה קוסטה.
מערכת היחסים בין רוברטו לאביו דמתה יותר ליחסים בין חברים טובים מאשר ליחסי אב ובן.
עמנואל דחף את בנו להגיע לפסגת יכולותיו הפיזיות והאינטלקטואליות, מה שגרם לרוברטו להפוך לשחקן כדורגל ולהחשב כמועמד פוטנציאלי להשתתפות במשחקים האולימפיים.
במהלך משחק כדורגל הותקף רוברטו בידי שחקנים גזעניים מהקבוצה היריבה, שלעגו לצבא עורו הכהה.
תוך כדי ספיגת מכות הקבוצה היריבה הופיעו כוחותיו המוטאנטיים, והפכו אותו ליצור עשוי אנרגיה סולארית שחורה.
הצופים והשחקנים ברחו מהאצטדיון, כולם פרט לחברתו של רוברטו, יוליאנה.
כמה ימים לאחר מכן, חבר מועדון הלפייר דונלד פירס שכר שכירי חרב לחטוף את יוליאנה, כדי להוביל את רוברטו למלכודת.
הוא נלחם בשכירי-החרב והובס, אולם ניצל בידי המוטאנטיות קארמה ופסיכה.
רוברטו הצטרף למרדפן של קארמה ופסיכה אחר פירס, וצירפו אליהם את וולפסביין.
לאחר קרב נגד שכירי-החרב, שכיר-חרב אחד חוזר למוטב ומצטרף אל רוברטו וחבריו - קאנונבול.
צ'ארלס אקסבייר הציע להם הכשרה, אותה הם קיבלו והפכו לקבוצת המוטנטים החדשים.
בשלב מסוים, רוברטו קיבל את הסם שנתן למסווה ופגיון את כוחותיהם, ושונה ליצור מפלצתי באופן זמני.
הוא התאחד עם הוריו, וביקר בנובה רומא עם קבוצתו.
הוא נתקל במלכה הלבנה ובהליונס, נחטף ואולץ לשמש כגלדיאטור, ביקר באסגרד, נלחם באביו של וורלוק, נלחם בקמרון הודג' ובקבוצת "הזכות", נאבק בקבוצת כוח החירות והתאהב בחייזרית גוסאמיר.
מאוחר יותר, אביו של רוברטו נרצח בידי המוטאנט העוצמתי גדעון, שלקח את רוברטו תחת חסותו.
הצוות פוגש את קייבל, שמצטרף לצוות והופך אותו לקבוצת אקס פורס.
גדעון ביצע ניסויים ברוברטו, מה שנתן לו יכולות תעופה וירי פרצי אנרגיה סולארית.
נבל חדש בשם "שלטון אש", הדומה לרוברטו, מופיע כחלק מהחזית לשחרור מוטאנטים.
שלטון אש השתלט על החזית לשחרור מוטאנטים, ובקרב נגד האקס-פורס מוריד את מסכתו, וחושף את פניו של רוברטו.
קייבל מרפא את רוברטו מאישיות שלטון אש, מה שנותן לרוברטו ידע על שבט אסקאני.
לפתע, שלטון אש הופיע מחדש וחטף את סקידס.
לאחר בדיקה, התגלה כי שלטון אש הוא יצור חי ולא היבט מוחו של רוברטו.
שלטון אש הוא למעשה שיבוט, שגרם לכך שלעיתים רוברטו יעבור לאישיות "רעה".
עם האקס-פורס רוברטו נאבק באויבים רבים, ובגלל בעיות בכספיו גרם לקבוצה לבצע עבודות מזדמנות, ביניהן הגנה על עסק קטן שהוטרד בידי המאפיה.
בשהותו בקבוצה, רוברטו חלק סטוץ עם חברתו לקבוצה, טביתה סמית'.
במהלך שהותו באקס-פורס, רוברטו קיבל הצעה מסלנה לרשת את מקומו של אביו בחוג הפנימי של מועדון הלפייר.
אחרי שהבטיחה להחיות את יוליאנה, הוא הסכים.
סלנה קיימה את הבטחתה, אך לא לגמרי - היא החייתה את רוחה של יוליאנה, אך שמה אותה בגופה של ילדה מורדמת.
למרות זאת, רוברטו נשאר, וניסה ליצור קשר עם יוליאנה.
כשראה שאין לה זיכרונות מחייה הקודמים, הוא עזב אותה.
ללא הסבר, רוברטו נראה חלק כראש סניף לוס אנג'לס של תאגיד אקס, יחד עם חבר ההליונס לשעבר אמפת' וחברתו למוטנטים החדשים מאגמה.
למרות השתייכותו לתאגיד אקס, רוברטו נשאר במועדון הלפייר.
הוא מונה בידי סבסטיאן שו למלך השחור של מועדון הלפייר, ולאחר ששו נפצע בקרב נגד דונלד פירס, רוברטו תפס את מקומו כלורד הקיסרי.
בעקבות כך, סייג' עזבה את האקס-מן כדי לוודא שרוברטו לא יושחת מהכוח הרב.
רוברטו שמר על כוחותיו לאחר אירועי "בית אם", אם כי תאגיד אקס פורק בידי סייקלופס כדי לשמור על משאבי האקס-מן.
באירועי "זן בסכנת הכחדה", שו הזועם על רוברטו מתחיל לתכנן כיצד יחזור לתפקידו.
האקס-מן הצעירים, חזרה למוטנטים החדשים, אוטופיה
רוברטו נראה באירועי "פלישה סודית" כאחד מחברי האקס-מן בקרב נגד גזע הסקרול.
אחרי הפלישה, סייקלופס גילה לאקס-מן הצעירים כי רוברטו - שעדיין מתפקד כלורד הקיסרי של מועדון הלפייר - הוא חלק מאחוות המוטאנטים החדשה יחד עם דניאל מונסטאר, קאנונבול ומאגמה.
בקרב נגד האקס-מן הצעירים של סייקלופס, רוברטו נפצע קשה בידי וולף קאב, שחתך את רוברטו מבפנים עם טפריו.
בסופו של דבר, סייקלופס נחשף כדונלד פירס המחופש.
מטרותיו לגיוס האקס-מן הצעירים לא ידועות, אם כי מטרתו הסופית הייתה חיסולו של רוברטו בעזרת הצוות.
מאוחר יותר, רוברטו עוזב את מועדון הלפייר, לטובת תפקיד כמנהיג האקס-מן הצעירים לצד מונסטאר.
רוברטו חזר לקבוצת המוטנטים החדשים החדשה, ובקרבם נגד ליג'יון רוברטו כמעט ונשאב לתוך ליג'יון.
אחרי שעזבו את זירת הקרב, הם גילו שהם מוקפים משטרה; רוברטו וקאנונבול ברחו משם כדי לחלץ את מונסטאר מכלא, אך כאשר הם מגיעים, ליג'יון מנסה להרוג את מונסטאר.
רוברטו וקאנונבול הודפים אותו, מה שגורם לדו-קרב בין רוברטו ל-ליג'יון לפני שקאנונבול חוזר עם שאר הצוות.
במהלך הקרב, ליג'יון מביס את רוברטו עם רסיס מתכתי.
באי אוטופיה, רוברטו נפגש עם הליון, אוולאנש, אדם אקס ועוד כדי להתחיל הפיכה באי, אם כי הם הובסו בידי אמה פרוסט והאקס-מן האפלים.
רוברטו וחבריו נלקחו למעצר בידי האקס-מן האפלים, אך שוחררו בידי פסיילוק והאקס-פורס.
מאוחר יותר הוא נראה לצד רוג, קאנונבול, מאגמה, דיינג'ר ומועדון אקס כדי להיפטר מאישיותיו הרבות של ליג'יון.
לאחר אירועי "אוונג'רס נגד אקס-מן", קפטן אמריקה הבין שהאוונג'רס צריכים לעזור יותר למוטאנטים, הזמין מוטאנטים שונים לקבוצת האוונג'רס הראשית והרכיב צוות מעורב בהנהגתו ובהנהגת האבוק.
רוברטו וקאנונבול הצטרפו לקבוצת האוונג'רס הראשית, כחלק מתוכניתו של איירון מן להרחיב את האוונג'רס.
משימתו הראשונה בצוות הייתה הצלת כמה מחברי האוונג'רס, שלכדו על מאדים בידי אקס-ניהילו ואביס.
כאשר קפטן אמריקה החליט לרדוף אחר האילומינטי, רוברטו לא היה מוכן לצוד את חבריו ועזב את האוונג'רס.
היות שהתנגשויות היקומים פורסמו בציבור, הוא החליט לעשות מעשה.
רוברטו קנה את ארגון A.I.M, והשתמש במשאביו כדי להקים בסיס לחקר ההתנגשויות מהארץ הפראית.
רוברטו נסע לעולם הבית של השי'אר, והחזיר את קאנונבול וסמאשר לכדור הארץ.
הוא צירף אותם ואת חברי האוונג'רס שעזבו בגלל החלטתו של הקפטן לקבוצה חדשה בהנהגתו, שמטרתה להתנגד להתנגשויות.
"סאמרסלאם" הוא אחד מאירועי השלם וצפה של ארגון ההיאבקות, ה-WWE, ומשודר אחת לשנה בחודש אוגוסט.
הסאמרסלאם נערך לראשונה ב-29 באוגוסט 1988 באולם המדיסון סקוור גארדן.
הסלוגן של האירוע הוא "האירוע הגדול של הקיץ".
סאמרסלאם נמצא במקום השני באירועי השלם וצפה המרכזיים של ה-WWE, אחרי רסלמניה.
ה-WWE שחררו ב-5 באוגוסט 2008, DVD על סאמרסלאם שנקרא "סאמרסלאם - האנתולוגיה השלמה", שבו מסופר על כל האירועים של סאמרסלאם מ-1988 עד 2007 והוא מכיל קרבות מרכזיים מכל השנים.
סאמרסט הוא מחוז במיין שבארצות הברית.
נכון לשנת 2010 האוכלוסייה בו מנתה 52,228 איש.
עיר המחוז שלו היא סקאוהיגן.
מחוז סאמרסט נוסד ב-1 במרץ 1809 מחלקים ממחוז קנבק ונקרא על שם מחוז סאמרסט באנגליה.
צפיפות האוכלוסייה הייתה 5.13 איש לקמ"ר.
חלוקת תושבי סאמרסט על פי קבוצות מוצא:
סאמר ג'וי פיניקס היא שחקנית, אמנית ומוזיקאית אמריקאית-יהודייה.
היא האחות הצעירה ביותר של ריין פיניקס , חואקין פיניקס, ליברטי פיניקס וריבר פיניקס.
נולדה בשם סאמר ג'וי בוטום (Summer Joy Bottom) בווינטר פארק, פלורידה שבארצות הברית.
אמה, ארלין שרון פיניקס (לבית דונץ) , נולדה בברונקס, ניו יורק, להורים יהודים.
אביה, ג'ון לי בוטום, היה קתולי מפונטאנה, קליפורניה.
בשנת 1968 עזבה אמה של פיניקס את הברונקס, ועברה להתגורר בקליפורניה, שם פגשה את אביה של פיניקס בזמן שנסעה בטרמפים.
הוריה נישאו בשלהי אותה שנה.
ב-1972 הוריה והצטרפו לכת הנוצרית "הילדים של אלוהים", בה עבדו כמיסיונרים ביבשת אמריקה הדרומית.
בסביבות התקופה שבה נולדה סאמר, אימצו הוריה את שם המשפחה פיניקס, והחלו לאמץ גם אורח חיים טבעוני.
בה בעת, הוריה החלו בתהליך של התפכחות מאשליה בנוגע לכת נוצרית זו ועזבו אותה, עם שובם למולדתם האמריקנית בשלהי שנת 1977. לבסוף, הוריה התגרשו ב-1997.
סאמר למדה בבית הספר לאמנויות על שם טיש באוניברסיטת ניו יורק, אך נשרה בטרם עת, כדי להתחיל בקריירת משחק משלה.
פיניקס הייתה שחקנית-ילדה , ועבדה עם הסוכנת אייריס ברטון לצד אחיה ואחותה כשהייתה בת שנתיים.
בהמשך קיבלה תפקידי אורח בסדרות הטלוויזיה "רצח במשיכת קולמוס", "להתבגר ולהתגבר" ו"זאב מעופף".
היא הופיעה בסרט הטלוויזיה "הסוד של קייט" ובסרט "Russkies", בו שיחקה את אחותו הצעירה של אחיה במציאות, חואקין.
מאוחר יותר הופיעה במספר סרטי קולנוע, ובהם: "המאמין" (לצדו של ראיין גוסלינג), עליו הייתה מועמדת לפרס אינדפנדנט ספיריט, ו"סיוט בחדר המורים".
היא שיחקה בתפקיד הראשי ב"אסתר קאהן" וב"סוזי גולד".
בשנת 2002 כיכבה פיניקס במשך 3 חודשים בהצגה "אלה נעורינו" בתיאטרון גאריק לצדם של מאט דיימון וקייסי אפלק.
היא הייתה חברה בלהקת הרוק "The Causey Way" יחד עם אחותה ריין.
מאוחר יותר עשתה הופעות אורח באלבומים של להקתה של ריין, ה-"Papercranes".
היא תומכת במספר מטרות סביבתיות ולמען זכויות בעלי חיים, כגון "אנשים למען יחס מוסרי לבעלי חיים" (PETA).
היא התארסה לשחקן קייסי אפלק (אחיו הצעיר של השחקן בן אפלק) ב-25 בדצמבר 2003, וילדה בן ב-31 במאי 2004. פיניקס ואפלק נישאו ב-3 ביוני 2006, ונולד להם בן נוסף, ב-12 בינואר 2008. במרץ 2016 הודיעו אפלק ופיניקס על פרידתם.
בשנת 2003, פתחה יחד עם חברותיה הטובות, אודסה ויטמייר ורובי קאנר, את חנות הבוטיק לבגדי הווינטאג' Some Odd Rubies במנהטן.
כעשור לאחר מכן חנות הבוטיק נסגרה, בשנת 2012.
שנה סרט תפקידהערות1986Kate's Secret בקי סטארק1987Russkies סנדי1997לעצור את ג'נהג'נה פרימן1998I Woke Up Early The Day I Died ברמנית / נערה על החוף1998ילדה רבקה פרנהארסט1998פאנק בסולט לייק סיטי!
ברנדי1998סיוט בחדר המוריםנערת "F'%# You"2000מטורפת מאהבה מג2000Esther Kahn אסתר קאהן2000Dinner Rush מרתי2001המאמיןקרלה מוביוס2002מבוזבז - סרט טלוויזיהסמנת'הפרויקט לארמי: עיירה עם תקווה (אנ')ג'ן2004Suzie Gold סוזי גולד2016All at Onceסמנת'ה2017The Mad Whaleביאטריס פרייס2022What Comes Aroundבת'TBAMary Pickford: Love Wildוסטה טילי (אנ')
סאמרסלאם (2018) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שלושת המותגים (Raw, סמאקדאון ו-205 לייב) ונערך ב-19 באוגוסט 2018, באולם ברקליס סנטר שבברוקלין, ניו יורק.
האירוע היה האירוע ה-31 בסדרת אירועי סאמרסלאם.
לאחר שניצחה את ניה ג'קס באירוע חוקי אקסטרים, אלופת הנשים של Raw, אלכסה בליס, אמרה שהיא ניצחה כל מתאבקת בסגל הפעיל של התוכנית.
בליס תקפה את רונדה ראוזי במהלך האירוע כסף בבנק ועלתה לה בקרב האליפות ולילה לאחר מכן בתוכנית Raw, תקפה ראוזי את בליס וכתוצאה מכך הג'נרל מנג'ר של התוכנית, קורט אנגל, השעה את ראוזי לחודש.
במהלך קרב האליפות בין בליס לבין ג'קס באירוע חוקי אקסטרים, ראוזי נכחה בשורה הראשונה בקהל ובשלב מסוים אף תקפה את בליס ומיקי ג'יימס.
לילה לאחר מכן בתוכנית Raw, קורט אנגל הגיע והודיע לראוזי שהיא שברה את ההשעיה שלה ולכן תרצה עוד תקופה של שבוע בהשעיה.
אנגל גם ציין שבליס תגן על חגורת האליפות שלה נגד ראוזי בסאמרסלאם, בתנאי שראוזי לא תתקוף את בליס שוב.
באירוע חוקי אקסטרים, קורט אנגל הודיע שאם והאלוף האוניברסלי, ברוק לסנר, לא יגיע לתוכנית Raw לילה לאחר מכן כדי לסכם על מי יהיה יריבו הבא שנגדו יגן על האליפות, חגורת האליפות תילקח ממנו.
לילה לאחר מכן בתוכנית Raw, הדובר של לסנר, פול היימן, הגיע וקטע את אנגל באמצע ההודעה שלו על כך שהוא הולך לקחת מלסנר את חגורת האליפות.
עוד ציין היימן שלסנר יחזיק בחגורת האליפות כמה זמן שרק ירצה.
כתוצאה מכך, אנגל קבע ללסנר קרב על האליפות באירוע סאמרסלאם, והציב תנאי שאם ולא יסכים לכך, החגורה תילקח ממנו סופית.
בובי לאשלי, דרו מקינטייר, סת' רולינס, אליאס, פין באלור ורומן ריינס הגיעו לזירה וכל אחד מהם טען שהוא ראוי לאתגר את לסנר לקרב על התואר.
בתגובה, אנגל החליט לערוך שני קרבות משולשים באותו הערב ובו המנצחים בקרבות יפגשו אחד את השני שבוע לאחר מכן, והמנצח בקרב זה יאתגר את לסנר לקרב באירוע סאמרסלאם.
רומן ריינס ניצח בקרב המשולש הראשון, שכלל את באלור ומקינטייר, בעוד שבובי לאשלי ניצח בקרב המשולש השני, שכלל את אליאס וסת' רולינס, ניצחונות אלה גרמו לקביעת קרב בין ריינס ללאשלי בתוכנית של השבוע הבא, שהוא בעצם קרב חוזר מהאירוע חוקי אקסטרים, שבו לאשלי ניצח את ריינס.
ב-23 ביולי בתוכנית Raw, ריינס ניצח את לאשלי והוא זה שיפגוש את ברוק לסנר לקרב על האליפות האוניברסלית.
באירוע חוקי אקסטרים, קווין אואנס ניצח את ברון סטרומן בקרב כלוב לאחר שסטרומן הטיח מגג הכלוב את אואנס אל שולחן השדרנים.
ב-23 ביולי בתוכנית Raw, אואנס נשבע לקחת הכל מידי סטרומן.
משום כך, קרב חוזר נקבע ביניהן לאירוע סאמרסלאם, כשהתנית הקרב היא שאם אואנס ינצח בכל דרך, אפילו בדרך של פסילה או ספירת חוץ, הוא יזכה במזוודת "כסף בבנק" של סטרומן.
באירוע חוקי אקסטרים, דולף זיגלר ניצח את סת' רולינס בקרב איירון מן של חצי שעה בתוצאה 4–5 לאחר הארכה ושמר בהצלחה על האליפות הבין יבשתית, הודות להתערבות של דרו מקינטייר בהכרעה האחרונה.
ב-23 ביולי בתוכנית Raw, רולינס ופין באלור ניצחו בקרב זוגות את זיגלר ומקינטייר.
לאחר מכן, נודע שזיגלר ורולינס יתחרו אחד נגד השני פעם נוספת על התואר באירוע סאמרסלאם.
באירוע חוקי אקסטרים, פין באלור ניצח את ברון קורבין.
כמה שבועות לאחר מכן, קרב חוזר נקבע ביניהם, כשקורבין הוא זה שניצח את באלור.
ב-6 באוגוסט נקבע קרב נוסף ביניהם שיתקיים באירוע סאמרסלאם.
באירוע חוקי אקסטרים, The B-Team (בו דאלאס וקורטיס אקסל) ניצחו את מאט הארדי ובריי וויאט והפכו ל אלופי הזוגות החדשים של Raw.
ב-13 באוגוסט בתוכנית Raw, The B-Team הגנו על אליפות הזוגות בהצלחה בקרב זוגות משולש נגד הארדי ווויאט ונגד הריבייבל (דאש ויילדר וסקוט דוסון), כך שהריבייבל ביצעו את מהלך הסיום שלהם על וויאט, אך אקסל זרק את דוסון מהזירה והצמיד את וויאט במקומו לניצחון.
מאוחר יותר באותו הערב נקבע קרב על אליפות הזוגות של Raw שייערך במסגרת המופע המקדים לאירוע בין The B-Team לריבייבל.
באירוע חוקי אקסטרים, AJ סטיילס שמר בהצלחה על תואר אליפות ה-WWE נגד רוסב.
ב-24 ביולי בתוכנית סמאקדאון, הג'נרל מנג'ר של התוכנית, פייג', הייתה בדרכה להציג את המועמד החדש לתואר האליפות שיתחרה נגד סטיילס באירוע סאמרסלאם (כשעל השולחן מונח חוזה פתוח לקרב על האליפות), אך ההודעה נקטעה עקב הפרעה של ג'יימס אלסוורת'.
בזמן שדעתה של פייג' הוסחה על ידי אלסוורת' (לאחר שפיטרה אותו), סמואה ג'ו הגיח לזירה ותקף את סטיילס, ולאחר מכן ביצע עליו את מהלך ההכנעה שלו, ה"קוקינה קלאץ'".
ג'ו חתם על החוזה שהונח על השולחן, מה שהפך את הקרב ביניהם באירוע סאמרסלאם לרשמי.
ב-21 ביולי, פייג' הודיעה שיתקיים טורניר טועני הכתר לאליפות הזוגות של סמאקדאון כשהזוג שינצח בטורניר יתחרה נגד הבלודג'ן בראדרס (הארפר ורואן) על אליפות הזוגות של סמאקדאון באירוע סאמרסלאם.
הטורניר החל ב-24 ביולי בתוכנית סמאקדאון כשחברי קבוצת הניו דיי, ביג אי ואקסבייר וודס גברו על חברי קבוצת SAnitY (אלכסנדר וולף וקיליאן דיין) ושבוע לאחר מכן סזארו ושיימוס גברו על האוסוס (ג'יי וג'ימי אוסו).
בקרב הגמר של הטורניר ניצחו חברי קבוצת הניו דיי, ביג אי וקופי קינגסטון את סזארו ושיימוס והם אלו שיתחרו נגד הבלודג'ן בראדרס בסאמרסלאם.
ב-24 ביולי בתוכנית סמאקדאון, בקי לינץ' גברה על אלופת הנשים של סמאקדאון, כרמלה, בקרב שלא היה על התואר.
בשל ניצחונה של לינץ', היא השיגה קרב נוסף נגד כרמלה, כשהפעם על הכף תהיה מונחת האליפות וקרב זה יתקיים באירוע סאמרסלאם.
שבוע לאחר מכן, שארלוט פלייר חזרה ובאה לעזרת לינץ' בעת תקיפתה של כרמלה.
פייג' החליטה לקבוע קרב לא על התואר בין כרמלה לשארלוט כך שאם פלייר תנצח, היא תצורף לקרב על האליפות בסאמרסלאם.
בקרב המרכזי של הערב פלייר ניצחה את כרמלה ובכך הקרב באירוע הפך להיות קרב משולש.
באירוע חוקי אקסטרים, שינסקה נקאמורה ניצח את ג'ף הארדי וזכה באליפות ארצות הברית.
קרב חוזר על האליפות נקבע לתוכנית סמאקדאון, אך קרב זה נגמר בניצחון של הארדי כתוצאה מפסילה בשל התערבות של רנדי אורטון בקרב.
ב-3 באוגוסט, נקבע קרב נוסף על התואר ביניהם לאירוע סאמרסלאם.
ב-23 בפברואר 2010, ה-WWE הציגו את תוכנית הטלוויזיה החדשה שלהם המבוססת כתחרות עונתית בשם NXT, כשעל הכף הייתה מונחת ההזדמנות להפוך למתאבקים ברוסטר הראשי.
התחרות כללה מתאבקים שנחשבו כ"טירונים" ומתאבקים תחת חוזה ב-WWE המשמשים כמאמנים שלהם.
בעונה הראשונה של התוכנית, המיז שימש כמאמן של "הטירון" דניאל בריאן.
במהלך העונה, המיז נזף בבריאן, תוך כדי שהוא טוען שלא עשוי מהחומר שה-WWE מחפשים ומביע את אי שביעות רצונו ממנו.
ההרגשה הייתה הדדית כי בריאן המשיך להזכיר את העובדה שהוא מתאבק הרבה יותר שנים ממיז, והמצב צריך להיות הפוך, כך שבריאן צריך לשמש כמאמן של המיז.
ב-11 במאי, בריאן הודח מהתחרות.
שבוע לאחר ההדחה, בריאן ערך הופעה בתוכנית כשהוא תקף את המיז ומייקל קול.
שש שנים לאחר מכן, ב-24 באוגוסט 2016 במסגרת התוכנית Talking Smack, בריאן (ששימש באותה תקופה כג'נרל מנג'ר של סמאקדאון) נקלע להתעמתות מילולית עם המיז, שכללה ביקורת שבריאן הטיח במיז על יכולותיו בזירה ו"הסגנון העדין" שלו.
המיז הגיב בצורה שבה הוא ממשיך להזכיר את העובדה שבריאן הוא זה שלא יכול לחזור לפעילות בזירה עקב הפציעות המרובות שהוא ספג במהלך קריירת ה-WWE שלו.
מכאן ואילך, בריאן והמיז נקלעו לעימותים באופן בלתי רציף במשך יותר משנה.
ב-20 במרץ 2018, בריאן קיבל את הבשורה מהרופאים שהוא יכול לשוב לפעילות בזירת ההיאבקות באופן רשמי.
ב-31 ביולי בתוכנית סמאקדאון, בריאן איתגר את המיז לקרב באירוע סאמרסלאם.
בתחילה, המיז דחה את ההזמנה לקרב זה, תוך כדי שהוא טען שהוא תמיד היה מעל בריאן עוד מאז העונה הראשונה של NXT ועדיף לו שהוא יחזור לזירת הארגונים העצמאיים לאחר שהחוזה שלו ב-WWE יסתיים.
לעומת זאת, עקב אירועים נוספים, המיז נענה לאתגר וכתוצאה מכך, קרב בין השניים נקבע לאירוע סאמרסלאם.
ב-24 ביולי בתוכנית סמאקדאון, אנדרדה "סיין" אלמאס ניצח את רוסב.
שבוע לאחר מכן זלינה וגה ניצחה את לאנה.
קרב חוזר בין השתיים נקבע לתוכנית שנערכה ב-7 באוגוסט ובו וגה ניצחה את לאנה שוב.
ב-11 באוגוסט, נקבע קרב זוגות מעורב שייערך במסגרת המופע המקדים לאירוע בין רוסב ולאנה לבין אלמאס ווגה.
ב-24 ביולי בתוכנית 205 לייב, דרו גולאק ניצח את מוסטפא עלי, הידאו איטמי ו-TJ פרקינס בקרב מרובע ובכך הפך להיות הטוען לכתר לאליפות ה-WWE במשקל קל.
ב-30 ביולי הקרב בין האלוף, סדריק אלכסנדר, לבין גולאק נקבע לאירוע סאמרסלאם.
שלושה קרבות התקיימו במהלך המופע המקדים.
בקרב הראשון, אנדרדה "סיין" אלמאס וזלינה וגה התחרו נגד רוסב ולאנה בקרב זוגות מעורב.
וגה השיגה את הניצחון כתוצאה מהצמדה והישענות לא חוקית עם הרגליים על החבל האמצעי.
לאחר מכן, סדריק אלכסנדר הגן על תואר האליפות במשקל קל נגד דרו גולאק.
אלכסנדר ניצח את גולאק לאחר הצמדה ובכך שמר על האליפות.
הקרב השלישי הפגיש בין The B-Team (בו דאלאס וקורטיס אקסל) לבין הריבייבל (דאש ויילדר וסקוט דוסון), כשעל הכף הייתה מונחת אליפות הזוגות של Raw.
הקרב הסתיים כאשר דוסון הצמיד את אקסל, אך דאלאס מעד על אקסל וגרם להפיכת ההצמדה של דוסון בצורה שבה אקסל הוא זה שהצמיד את דוסון לניצחון, ובכך השניים שמרו על תואר אליפות הזוגות.
האירוע עצמו נפתח בקרב הגנה על האליפות הבין יבשתית בין האלוף, דולף זיגלר (שלווה לקרב על ידי דרו מקינטייר) לאלוף לשעבר, סת' רולינס (שלווה לקרב על ידי דין אמברוז).
מקינטייר זרק את אמברוז אל עבר מדרגות הפלדה, מה שגרם להסחת דעת שאיפשרה לזיגלר לבצע את מהלך הזיג זג, אך ללא הצלחה.
הקרב הסתיים כך שמקינטייר ניסה להתערב בקרב, אך הפעם אמברוז בלם את מעשה זה וביצע עליו את מהלך הסיום שלו, "דירטי דידס".
רולינס ביצע את מהלך הסופרקיק ולאחר מכן את מהלך הסיום שלו, ה"סטומפ", הצמיד את זיגלר לספירת שלוש והצליח לזכות בתואר בפעם השנייה.
בקרב השני, הבלודג'ן בראדרס (הארפר ורואן) הגנו על אליפות הזוגות של סמאקדאון נגד הניו דיי (ביג אי ואקסבייר וודס), שלוו לקרב על ידי קופי קינגסטון.
הקרב הסתיים לאחר שרואן הכה בעזרת פטיש עץ את ביג אי ואקסבייר וודס, מה שלמעשה גרם לניו דיי לנצח כתוצאה מפסילה.
לעומת זאת, הבלודג'ן בראדרס שמרו בהצלחה על חגורות האליפות, משום שהתואר לא יכול להחליף ידיים כתוצאה מפסילה.
הקרב שבא לאחר מכן היה קרב על מזוודת "כסף בבנק" של ברון סטרומן, שהגן עליה נגד קווין אואנס.
התניית הקרב הייתה שאם סטרומן מפסיד בדרך כלשהי, הוא יפסיד את המזוודה.
לאחר קרב חד צדדי, בסיום סטרומן ביצע את מהלך הצ'וקסלאם על אואנס על רמפת הכניסה לזירה.
מיד לאחר מכן סטרומן החזיר את אואנס לזירה וביצע עליו את מהלך הסיום שלו, הראנינג פאוורסלאם, ושמר בהצלחה על המזוודה שלו.
בקרב הרביעי, כרמלה הגנה על אליפות הנשים של סמאקדאון בקרב משולש נגד שארלוט פלייר ובקי לינץ'.
סיום הקרב התנהל כך שלינץ' ביצעה את מהלך ההכנעה שלה, ה"דיס-ארמ-הר" על כרמלה עד ששארלוט הגיעה מאחור וביצעה את מהלך ה"ברירה הטבעית" שלה, הצמידה אותה לספירת שלוש וזכתה באליפות הנשים של סמאקדאון בפעם השנייה בקריירה שלה.
לאחר הקרב, לינץ' חיבקה את שארלוט ובירכה אותה על הניצחון, אך שניות ספורות לאחר מכן היא תקפה את שארלוט, במה שכנראה הפך את דמותה לדמות רעה.
אז, AJ סטיילס הגן על אליפות ה-WWE נגד סמואה ג'ו.
הקרב הסתיים לאחר שג'ו המשיך להתגרות באשתו ובתו של סטיילס, שנכחו בשורות הראשונות בקהל.
סטיילס שזעם על כך ביצע תיקול על ג'ו ששלח את שניהם אל מעבר למעקה שמפריד בין מתחם הזירה לקהל.
לאחר מכן, סטיילס תקף מספר אנשי צוות אבטחה והכה את ג'ו בעזרת כיסא, מה שגרם לפסילת הקרב וזיכוי ג'ו בניצחון.
לעומת זאת, סטיילס שמר על האליפות.
לאחר מכן, התקיים קטע של אליאס שהבטיח לבצע מופע נגינה.
בזמן שאליאס ניסה לנגן את הצליל הראשון, הגיטרה שלו נשברה.
קטע זה נגמר לאחר שאליאס בעט בכיסא עליו ישב, הטיח בחוזקה את חלקי הגיטרה וחזר אל מאחורי הקלעים.
קרב לאחר מכן, דניאל בריאן התחרה נגד המיז, כשאשתו, מאריס ישבה בשורה הראשונה בקהל.
לקראת סיום הקרב, מאריס העבירה אגרופן בחשאי למיז.
כשבריאן ניסה לקפוץ מהזירה על המיז שהיה מחוץ לזירה, מיז תקף בריאן עם חפץ זה וחזר במהרה אל מאריס כדי להחזיר לה את האגרופן.
לאחר מכן, המיז הצמיד את בריאן לניצחון.
אז, פין באלור (בדמות ה"שטנית" שלו) התחרה נגד ברון קורבין.
הקרב נמשך פחות משתי דקות, כך שבאלור שלח את קורבין אל מחוץ לזירה.
לאחר מכן, הוא ביצע את מהלכי ה-Slingblade והדרופ קיק שלו.
הקרב הסתיים לאחר שבאלור ביצע את מהלך הסיום שלו, ה-Coupe De Grace, הצמדה לספירת שלוש שזיכתה אותו בניצחון.
מאוחר יותר, שינסקה נקאמורה הגן על אליפות ארצות הברית נגד ג'ף הארדי.
נקאמורה ביצע את מהלך הסיום שלו, ה"קינשאסה" על הארדי, ניצח בקרב ושמר על התואר.
לאחר הקרב, רנדי אורטון הגיע לזירה במטרה לתקוף את הארדי, אך כשהגיע אל מתחם דופן הזירה, אורטון חזר בו ושב אל מאחורי הקלעים.
בקרב הלפני האחרון, אלכסה בליס הגנה על אליפות הנשים של Raw נגד רונדה ראוזי.
ראוזי שלטה בקרב שנמשך כארבע דקות, בעוד שבליס כמעט ולא היוותה שום איום על ראוזי.
סוף הקרב התנהל כך שראוזי ביצעה על בליס את מהלך ההכנעה שלה, בליס נכנעה וראוזי זכתה באליפות.
לאחר הקרב, ראוזי חגגה בזירה עם נטליה והתאומות בלה (ניקי בלה וברי בלה).
בקרב המרכזי של האירוע, ברוק לסנר הגן על האליפות האוניברסלית נגד רומן ריינס.
לפני שהקרב החל, ברון סטרומן הגיע לזירה והודיע שהוא יפדה את המזוודה בסוף הקרב על מי שיזכה בתואר, ואף נשאר לצפות בקרב בצד הזירה.
ריינס פתח את הקרב כשהוא ביצע שלושה "אגרופי סופרמן" ושלושה מהלכי "ספיר".
בספיר השלישי לסנר הצליח להפוך את מהלך זה למהלך ההכנעה שלו, "אחיזת גיליוטינה", אך ריינס הצליח להרים את לסנר ולהפסיק את ההכנעה הזאת על ידי ביצוע מהלך הספיינבאסטר.
לסנר הסיר את הכפפות שלו וביצע שני מהלכי ג'רמן סופלקס על ריינס.
כשריינס ניסה לבצע ספיר נוסף, לסנר התחמק ושלח את ריינס אל מחוץ לזירה תוך כדי שהוא פוגע בסטרומן שעמד מחוץ לזירה.
לסנר יצא אל מחוץ לזירה וביצע את מהלך הסיום שלו, ה-F5 על סטרומן, הכה את סטרומן בעזרת מזוודת "כסף בבנק" שלו ולאחר מכן זרק את המזוודה רחוק ממתחם הזירה.
לסנר לקח כיסא והחל להכות את סטרומן איתו.
סיום הקרב התנהל כך שלסנר נכנס לזירה ובעוד שדעתו של לסנר הוסחה בגלל סטרומן, ריינס ניצל זאת כדי לבצע את מהלך הספיר בפעם הרביעית ובכך הצמיד אותו לספירת שלוש וזכה באליפות.
סטרומן לא קיים את הבטחתו שיפדה את המזוודה בתום הקרב, והוא שכב מחוץ לזירה הודות למתקפות הבלתי פוסקות של לסנר במהלך הקרב.
טורניר טועני הכתר לאליפות הזוגות של סמאקדאון
סאן (בהונגרית: Szany) הוא כפר גדול במחוז גיור-מושון-שופרון, שבמערב הונגריה.
עדויות ליהודים בכפר קיימות מסוף המאה ה-18. בתחילת המאה ה-19 היוותה הקהילה חלק מקהילת פאפא ובשנת 1850 נוסדה כקהילה עצמאית והוקמו בה בית כנסת, בית עלמין ומקווה.
בשנת 1930 חיו בקהילה 37 יהודים, ובמפקד קהילות הונגריה שנערך ב-1944 נכתב כי חיים בקהילה 51 יהודים, ללא רב.
במאי 1944, כחודשיים לאחר כניסת הצבא הגרמני להונגריה, הועברו היהודים בכפר לגטו שהוקם בצ'ורנה ומשם לאחר מספר ימים לשופרון.
משם שולחו יחד עם שאר יהודי האזור למחנה ההשמדה אושוויץ.
לאחר המלחמה חזרו לכפר 12 ניצולים שעזבו את המקום תוך זמן קצר.
בניין בית הכנסת נמכר ונהרס.
סאמרסלאם (2019) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שלושת המותגים (Raw, סמאקדאון ו-205 לייב) ונערך ב-11 באוגוסט 2019, באולם סקוטיה-בנק ארנה שבטורונטו, אונטריו, קנדה.
האירוע היה האירוע ה-32 בסדרת אירועי סאמרסלאם והשני שנערך באותו האולם (אירוע הסאמרסלאם האחר שנערך באולם זה היה בשנת 2004).
שנים עשר קרבות התנהלו באירוע, כולל שלושה שהתקיימו במופע המקדים לאירוע.
בקרב המרכזי, סת' רולינס ניצח את ברוק לסנר וזכה באליפות האוניברסלית בפעם השנייה בקריירה שלו.
סאמרסלאם הוא אירוע שלם וצפה שנתי, המופק על ידי ה-WWE במתכונת של חודש אוגוסט מאז שנת 1988 ואף זכה לכינוי "החגיגה הגדולה ביותר של הקיץ".
הוא אחד מארבעת אירועי השלם וצפה המקוריים של הארגון, לצד רסלמניה, רויאל ראמבל וסדרת ההישרדות; אירועים המכונים "ארבעת הגדולים".
אירוע זה נחשב לשני בחשיבותו בשנה לאחר רסלמניה.
ברסלמניה 35, סת' רולינס ניצח את ברוק לסנר וזכה באליפות האוניברסלית.
בעקבות ההפסד, לסנר נעדר מהופעות טלוויזיוניות עד שהכניס עצמו לקרב הכסף בבנק, שבסופו ניצח והפך למחזיק מזוודת כסף בבנק, דבר שהקנה לו חוזה לקרב על אליפות עולם כלשהי בכל זמן במשך השנה הקרובה.
סת' רולינס ניצח בקרב זה, וכתוצאה מכך הוא זה שזכה בהזדמנות להתחרות נגד ברוק לסנר בקרב חוזר על התואר באירוע סאמרסלאם.
ב-15 ביולי בתוכנית Raw, נעמי, נטליה, אלכסה בליס וכרמלה (שהופיעה בתוכנית כחלק מחוק הויילד קארד) התחרו בקרב הדחות מרובע אשר קבע את זהות המועמדת החדשה לאליפות הנשים של Raw לאירוע סאמרסלאם.
נטליה ניצחה בקרב זה לאחר שהדיחה אחרונה את בליס כתוצאה מהכנעה, ולכן היא זו שזכה בהזדמנות להתחרות נגד בקי לינץ' על התואר באירוע סאמרסלאם.
שבועיים לאחר מכן, לאחר הקרב של לינץ', נטליה ביצעה על האחרונה את מהלך הסיום שלה, השארפשוטר, ולאחר מכן נטליה הציבה בפני האלופה אתגר, שבו הקרב ביניהן באירוע סאמרסלאם יהיה קרב הכנעות.
לינץ' נענתה לאתגר בחיוב בשבוע לאחר מכן, וכתוצאה מכך קרב הכנעות על אליפות הנשים של Raw ביניהן הפך רשמי לאירוע סאמרסלאם.
ב-16 ביולי בתוכנית סמאקדאון, לאחר שאלופת הנשים של סמאקדאון, ביילי, ואמבר מון ניצחו בקרב זוגות את מנדי רוז וסוניה דוויל כאשר מון היא זו שהצמידה את יריבתה כדי להשיג את הניצחון, ביילי ציינה את שמה של מון כמועמדת לתואר האליפות שלה בקרב שייערך ביניהם באירוע סאמרסלאם.
במהלך הקיץ של שנת 2019, קווין אואנס התעצבן על כך ששיין מקמהן נותן לעצמו יותר ויותר זמן מסך כל שבוע ובעצם מונע ממתאבקים מוכשרים אחרים זמן מסך.
הוא טען ששיין משתמש לרעה בסמכות שלו, זאת בניגוד מוחלט למה שמשפחת מקמהן (וינס מקמהן, סטפני מקמהן, שיין מקמהן וטריפל H) הבטיחה לקהל חודשים ספורים קודם לכן.
למרות ניסיונות של שיין להחרים את אואנס מהתוכנית סמאקדאון, האחרון הופיע כל פעם מחדש ואף תקף את שיין, בזמן שניתן לו.
במהלך פרק האיחוד של התוכנית Raw, שהתקיים ב-22 ביולי 2019, אואנס איתגר את שיין לקרב בסאמרסלאם, ואף הצהיר שהוא יעזוב את הארגון במקרה ויפסיד.
שיין הסכים לכך, והקרב ביניהם הפך רשמי לאירוע סאמרסלאם.
ב-23 ביולי בתוכנית סמאקדאון, אלוף ה-WWE, קופי קינגסטון, בחר את רנדי אורטון כמועמד לתואר שלו באירוע סאמרסלאם.
קינגסטון הזכיר את הפיוד הקודם שלהם בשנת 2009, שבו הוא גבר על אורטון, אך אמר בנוסף שאורטון מנע ממנו להתפתח ככוכב.
מנגד, אורטון אמר שקינגסטון צודק בכך שהוא מנע ממנו להתקדם בארגון ונענה לאתגר בחיוב.
לאחר קיום הסופרסטאר שייק-אפ בחודש אפריל, בריי וויאט, שנעדר מן המרקע עוד מהקיץ הקודם, החל להופיע כבדרן בפינת ילדים מפחידה שנקראה Firefly Funhouse.
לבסוף, הוא חשף את דמותו החלופית והמרושעת בשם The Fiend (בפירוש לעברית: "השד").
ב-15 ביולי בתוכנית Raw, פין באלור הופיעה בתוכנית כחלק מחוק הויילד קארד והפסיד בקרב יחידים לסמואה ג'ו.
לאחר הקרב, האורות כבו, ודמותו החדשה של וויאט ערכה את הבכורה המחודשת שלה בארגון, כשתקף אותו.
שבוע לאחר מכן בתוכנית סמאקדאון, באלור איתגר את וויאט לקרב באירוע סאמרסלאם.
בפינת ה-Firefly Funhouse הבאה, וויאט הצהיר שהוא מעריץ של באלור, אך דמותו המרושעת לא מעריצה שלו כלל, והוא אכן נענה לקרב בחיוב.
באירוע חוקי אקסטרים, AJ סטיילס ניצח את ריקושט וזכה באליפות ארצות הברית הודות לעזרה מחבריו לקבוצת O.C.
ב-29 ביולי בתוכנית Raw, ריקושט ניצח בקרב גאונטלט בן חמישה מתאבקים אשר כלל את ריי מיסטריו, סזארו, סמי זיין ואנדרדה וקבע את המועמד לתואר אליפות ארצות הברית באירוע סאמרסלאם.
ב-23 ביולי בתוכנית סמאקדאון, שון מייקלס התארח בפינה "מיז TV" של המיז, אך נקטע לאחר מכן על ידי דולף זיגלר, שהטיח העלבות בפני מייקלס.
המיז התערב, אך מייקלס הרגיע אותו.
מנגד, כשמייקלס הסתובב, זיגלר הכה את המיז ולאחר מכן ביצע על מייקלס את מהלך הסופרקיק.
שבוע לאחר מכן, קרב בין המיז לזיגלר נקבע לסאמרסלאם.
לעומת זאת, במעמד החתימה על החוזה ביניהם ב-5 באוגוסט בתוכנית Raw, המיז חשף שהקרב שלהם יתקיים יום לאחר סאמרסלאם בתוכנית Raw, וזיגלר חתם על החוזה לסאמרסלאם, כשייאלץ להתאבק נגד מתאבק אחר.
זיגלר חשב שהיריב שלו לסאמרסלאם הוא מייקלס, אך מנגד, גולדברג לפתע הגיע, אותו גולדברג שזיגלר זלזל בו במהלך השבועות.
גולדברג חתם על החוזה והקרב ביניהם הפך רשמי לאירוע סאמרסלאם.
ב-23 ביולי בתוכנית סמאקדאון, שארלוט פלייר הביעה את חוסר שביעות רצונה על כך שהיא לא חלק מרשימת הקרבות של האירוע הגדול ביותר של הקיץ, סאמרסלאם.
למרות שלא תוכננה לקחת חלק באירוע, פלייר הצהירה שהיא תהיה שם כדי להוכיח שהיא ה"מתאבקת הגדולה ביותר בכל הזמנים".
שבוע לאחר מכן, חברת היכל התהילה, טריש סטרטוס, התארחה בפינה "King's Court" של ג'רי לולר.
השניים נקטעו על ידי פלייר, שאיתגרה את שבע פעמים אלופת הנשים, טריש סטרטוס, לקרב באירוע סאמרסלאם.
ב-6 באוגוסט בתוכנית 205 לייב, אוני לורקאן ניצח בקרב משושה אשר כלל את אקירה טוזאווה, ארייה דבארי, "ג'נטלמן" ג'ק גלאגר, קאליסטו וטוני ניס, וזכה בהזדמנות להתחרות נגד דרו גולאק על אליפות ה-WWE במשקל קל באירוע סאמרסלאם.
בקרב הראשון, דרו גולאק הגן על אליפות ה-WWE במשקל קל נגד אוני לורקאן.
בסיום, גולאק ביצע על לורקאן את מהלך הסייקלון קראש אשר הספיק לו כדי לנצח ולהגן על התואר בהצלחה.
בקרב השני, באדי מרפי התחרה נגד אפולו קרוז.
בסיום, מרפי הותקף על ידי רואן, מה שהוביל לניצחון של מרפי כתוצאה מפסילה.
לאחר הקרב, רואן המשיך לתקוף את מרפי מחוץ לזירה, ואף ביצע עליו את מהלך הפאוורבומב על דופן הזירה.
לאחר מכן, אליאס ביצע את קטע הנגינה שלו, כשהעליב את הקהל מטורונטו.
בעקבות העלבות אלו, חבר היכל התהילה ויליד העיר, אדג' הגיע וקטע את אליאס.
לאחר מספר מבטים ממושכים, אדג' ביצע על אליאס את מהלך הסיום שלו, ספיר.
הקרב האחרון במסגרת המופע המקדים לאירוע היה קרב על אליפות זוגות הנשים של ה-WWE, שבו האלופות, אלכסה בליס וניקי קרוס הגנו על חגורות האליפות נגד The IIconics (בילי קיי ופייטון רויס).
בסיום, בליס ביצע על רויס את מהלך הסיום שלה, טוויסטד בליס, ובכך בליס וקרוס רשמו הגנה מוצלחת על חגורות אליפות הזוגות.
האירוע עצמו נפתח בקרב הכנעות שבו בקי לינץ' הגנה על אליפות הנשים של Raw נגד נטליה.
במהלך הקרב, לינץ' ביצעה על נטלי את מהלך השארפשוטר, שהוא מהלך ההכנעה הידוע של נטליה.
לעומת זאת, נטליה ביצעה על לינץ' את מהלך ה-Dis-arm-her, שהוא מהלך ההכנעה הידוע של לינץ'.
בסיום, נטליה ביצעה על לינץ' את מהלך השארפשוטר, רק כדי שלינץ' תוכל להפוך את מהלך זה למהלך ה-Dis-arm-her, שבעקבותיו נטליה נאלצה להיכנע.
כתוצאה מכך, לינץ' ניצחה בקרב ושמרה על התואר בהצלחה.
אז, גולדברג התחרה נגד דולף זיגלר.
כשהקרב החל, זיגלר ביצע על גולדברג את מהלך הסופרקיק, אך גולדברג הצליח לצאת מניסיון ההצמדה לשלוש בשנייה הראשונה.
זיגלר ביצע פעם נוספת את מהלך הסופרקיק, אך שוב גולדברג יצא מניסיון ההצמדה בשנייה הראשונה.
כשזיגלר ניסה לבצע את הסופרקיק בפעם השלישית, גולדברג ביצע עליו את מהלך הספיר ואת מהלך הג'קהאמר ולאחר מכן הצמיד את זיגלר לניצחון בקרב שנארך בפחות משתי דקות.
לאחר הקרב, זיגלר תפס מיקרופון והחל להתגרות בגולדברג, שמנגד ביצע על זיגלר את מהלך הספיר פעם נוספת.
לאחר שגולדברג חזר אל מאחורי הקלעים, זיגלר המשיך להתגרות בגולדברג, ששב לזירה, הקים את זיגלר על רגליו וביצע עליו את מהלך הספיר בפעם האחרונה.
בקרב שבא לאחר מכן, AJ סטיילס (שלווה לקרב על ידי לוק גאלוס וקארל אנדרסון, חבריו לקבוצת ה-O.C.) הגן על אליפות ארצות הברית נגד ריקושט.
בסיום, כשריקושט ניסה לבצע על סטיילס את מהלך הפיניקס ספלאש, סטיילס תפס אותו באוויר והפך זאת למהלך הסיום שלו, הסטיילס קלאש, ולאחר מכן הצמיד אותו לניצחון, שהקנה לו הגנה מוצלחת על התואר.
לאחר הקרב, גאלוס ואנדרסון ביצעו על ריקושט את מהלך ה-Magic Killer.
בקרב הרביעי, ביילי הגנה על אליפות הנשים של סמאקדאון נגד אמבר מון.
בסיום, ביילי ביצעה על מון את מהלך הסיום שלה, ביילי טו בלי, מהחבל העליון כדי לנצח בקרב ולשמור על התואר בהצלחה.
לאחר מכן, קווין אואנס הניח על כף המאזניים את הקריירה שלו בארגון בקרב נגד שיין מקמהן.
לפני שהקרב החל, שיין הציג את אליאס כשופט המיוחד המשני של הקרב.
במהלך הקרב, אליאס הסיח את דעתו של אואנס, מה שאפשר לשיין לתקוף את אואנס עם מספר חבטות משלו.
שיין חמק מניסיון מהלך הסיום של אואנס, הפופ-אפ פאוורבומב, והפך זאת למהלך ה-DDT.
בסופו של דבר, אואנס הצליח לבצע את מהלך הסיום שלו, אך בזמן ניסיון ההצמדה, אליאס משך את השופט אל מחוץ לזירה.
לאחר מכן, אואנס תקף את אליאס, כשהשופט לא היה בהכרה.
אואנס המשיך לתקוף את אליאס עם מכות כיסא.
אואנס הכה את שיין עם מכה מתחת לחגורה ואז ביצע עליו את מהלך הסטאנר כדי לנצח בקרב ולשמור על עבודתו.
אז, שארלוט פלייר התחרתה נגד טריש סטרטוס.
סיום הקרב התנהל כך שסטרטוס ביצעה על פלייר את מהלך ההכנעה של פלייר, הפיגר אייט לג לוק.
לאחר מכן, סטרטוס ביצעה עליה את מהלך הסיום שלה, סטרטוספקשן, אך לא הצליחה להצמיד אותה לספירת שלוש.
מנגד, פלייר ביצעה על סטרטוס את מהלך ההכנעה שלה, הפיגר אייט לג לוק, מה שלא הותיר לסטרטוס שום דבר מלבד להיכנע, וכתוצאה מכך פלייר ניצחה בקרב.
לאחר הקרב, סטרטוס צעדה אל מאחורי הקלעים לקול תשואות הקהל הביתי.
בקרב שבא לאחר מכן, קופי קינגסטון הגן על אליפות ה-WWE נגד רנדי אורטון.
האחרון הצליח לבצע על קינגסטון את מהלך הסיום שלו, ה-RKO, בעודו באוויר, לעומת זאת, קינגסטון הצליח לגרור את עצמו מחוץ לזירה כדי להימנע מניסיון הצמדה.
בחזרה בזירה, אורטון התגרה במשפחתו של קינגסטון, שישבו בשורה הראשונה.
כתוצאה מכך, תיגרה בין קינגסטון לאורטון פרצה מחוץ לזירה.
תיגרה זו הובילה לכך שהקרב הסתיים בספירת חוץ כפולה, מה שאפשר לקינגסטון לשמור על התואר בהצלחה.
לאחר הקרב, קינגסטון המשיך לתקוף את אורטון.
בקרב הלפני אחרון, פין באלור התחרה נגד בריי וויאט אשר הגיע בדמות "השד".
וויאט שלט בקרב ללא עוררין.
בסיום, וויאט חמק מניסיון מהלך הסיום של באלור, ה-Coup de Grâce, והפך זאת למהלך ההכנעה שלו, המנדיבל קלאו.
הכנעה זו גרמה לבאלור להתעלף, מה שאפשר לוויאט להצמיד את באלור לניצחון לאחר שכתפיו של האחרון הוצמדו לקרקע.
בקרב המרכזי, ברוק לסנר (שלווה לקרב על ידי פול היימן) הגן על האליפות האוניברסלית נגד סת' רולינס.
כשהקרב החל, רולינס התחמק מניסיון מהלך הסופלקס של לסנר, וביצע עליו את מהלך הסיום שלו, הסטומפ, אך זה לא הספיק לו כדי להצמיד את לסנר לניצחון.
לאחר מכן, רולינס ביצע שני מהלכי סופרקיק וניסה לבצע פעם נוספת את מהלך הסטומפ, אך לסנר תפס את רולינס וביצע עליו את מהלך הסיום שלו, ה-F-5. לסנר החל לצבור שליטה בקרב וביצע על רולינס מספר מהלכי סופלקס.
מחוץ לזירה, רולינס ביצע על לסנר את מהלך הפרוג ספלאש על שולחן השדרנים הספרדי ואז פעם נוספת את מהלך הפרוג ספלאש ואת מהלך הסטומפ בתוך הזירה, כל זאת ללא הצלחה.
בסיום, בזמן שרולינס ניסה לבצע בפעם השלישית את מהלך הסטומפ, לסנר תפס אותו וניסה לבצע עליו את מהלך ה-F-5, לעומת זאת, רולינס התחמק מכך ובמקום זאת הצליח לבצע את מהלך הסופרקיק ואת מהלך הסטומפ בפעם השלישית, ולאחר מכן הצמיד את לסנר לניצחון וזכה באליפות האוניברסלית בפעם השנייה בקריירה.
לילה לאחר מכן בתוכנית Raw, סת' רולינס הודה לקהל על התמיכה העצומה כלפיו באירוע סאמרסלאם.
הוא נקטע על ידי קבוצת ה-O.C.
סטיילס טען שהוא אלוף יותר טוב מרולינס ואף איתגר אותו לקרב ביניהם בתוכנית.
רולינס נענה לאתגר של סטיילס בחיוב.
קרב זה שימש כקרב המרכזי של התוכנית, שהסתיים בפסילה, משום שגאלוס ואנדרסון תקפו את רולינס.
מנגד, ריקושט וברון סטרומן נחלצו לעזרת רולינס.
לאחר מספרי רגעי היסוס, סטרומן מסר לרולינס את האליפות האוניברסלית שלו.
נטליה הגיעה לזירה עם מקבע ליד והצהירה שזאת לא הייתה הפעם האחרונה שהיא תפגוש את לינץ'.
דולף זיגלר התחרה נגד המיז בקרב שבו הוא הפסיד.
לאחר הקרב, הוא התגרה במיז, שמצידו ביצע עליו את מהלך הסיום שלו, הסקול קראשינג פינאלי.
בתוכנית סמאקדאון, קווין אואנס הזכיר את הניצחון שלו בסאמרסלאם על שיין מקמהן והחל להתייחס לכוונותיו לזכות בטורניר מלך הזירה.
לעומת זאת, הוא נקטע על ידי שיין, שקרא לו רמאי, ואף קנס את אואנס ב-100 אלף דולר על כך שתקף את אליאס בקרב ביניהם בסאמרסלאם.
מאוחר יותר באותו הערב, אואנס התחרה נגד סמואה ג'ו בקרב שבו אליאס שימש כשופט המיוחד המשני פעם נוספת.
בקרב זה, אואנס הפסיד לאחר שאליאס ביצע ספירת שלוש מהירה לזכות סמואה ג'ו.
הניו דיי (קופי קינגסטון, ביג אי ואקסבייר וודס) התחרו בקרב שלושה נגד שלושה נגד רנדי אורטון והריבייבל (דאש ויילדר וסקוט דוסון), שבו האחרונים ניצחו.
לאחר הקרב, אורטון תקף את כל חברי קבוצת הניו דיי בעזרת מהלך הסיום שלו, ה-RKO.
דניאל בריאן ורואן הכריחו את באדי מרפי לגלות שהוא משקר בנושא שאמר שרואן הוא התוקף המסתורי של רומן ריינס.
מאוחר יותר באותו הערב, בריאן ורואן אמרו לריינס שהם יודעים מי הוא התוקף המסתורי והם יחשפו זאת בתוכנית של השבוע הבא.
בתוכנית זו, התוקף המסתורי נחשף כבן אדם הדומה לרואן.
לאחר שניצחה את טריש סטרטוס, שארלוט פלייר אתגרה את ביילי לקרב על אליפות הנשים של סמאקדאון באירוע התנגשות של אלופים, אתגר שביילי נענתה בחיוב.
בתוכנית 205 לייב, אוני לורקאן התחרה פעם נוספת נגד דרו גולאק על אליפות ה-WWE במשקל קל, שבו גולאק הצליח להגן על התואר בהצלחה.
סאמרסלאם (1996) הפוסטר הרשמי של האירוע בכיכובם של שון מייקלס וויידר מידע ארגון WWF תאריך 18 באוגוסט 1996 עיר קליבלנד, אוהיו אולם גאנד ארנה מספר צופים 17,000~ סדרת אירועי שלם וצפה של ה-WWE:In Your House 9International Incidentסאמרסלאם (1996):In Your House 10Mind Games סדרת אירועי סאמרסלאם1995סאמרסלאם (1996)1997
סאמרסלאם (1996) היה אחד מאירועי השלם וצפה של ארגון ההיאבקות האמריקאי, ה-World Wrestling Federation (ה-WWF, כיום ה-WWE).
האירוע נערך ב-18 באוגוסט 1996, בגאנד ארנה שבקליבלנד, אוהיו.
האירוע היה האירוע התשיעי בסדרת אירועי סאמרסלאם.
שמונה קרבות התנהלו באירוע, כולל אחד שהוקלט לתוכנית Free for All.
בקרב המרכזי, שון מייקלס ניצח את ויידר ושמר על אליפות העולם במשקל כבד של ה-WWF.
סאמרסלאם הוא אירוע שלם וצפה שנתי, המופק על ידי ה-World Wrestling Federation (ה-WWF, כיום ה-WWE) במתכונת של חודש אוגוסט מאז שנת 1988. הוא אחד מארבעת אירועי השלם וצפה המקוריים של הארגון, לצד רסלמניה, רויאל ראמבל וסדרת ההישרדות; אירועים המכונים "ארבעת הגדולים".
פארוק היה אמור להתחרות נגד אחמד ג'ונסון על האליפות הבין יבשתית של ה-WWF, אך קרב זה לא התקיים עקב פציעה שג'ונסון ספג.
בקרב שהתקיים לפני האירוע והוקלט במסגרת התוכנית Free for All, סטון קולד סטיב אוסטין התחרה נגד יוקוזונה.
עמוד החבל העליון נשבר לאחר שיוקוזונה ניסה לבצע על אוסטין את מהלך הסיום שלו, הבונזאי דרופ, מה שאפשר לאוסטין לנצל זאת ולהבטיח את הניצחון.
המראיין טוד פטנגיל אירח מסיבת "חוף ביקיני" במהלך התוכנית Free for All, שבו הייתה בריכה אשר הייתה פתוחה לכולם.
האורחים היו סאני, סייבל, מארק מרו, הסמוקינג גאנס, מרלנה, גולדאסט, T.L.
הופר, Who, ג'רי לולר, הבושווקרס, אלדו מונטויה, האנטר הרסט הלמסלי ושון מייקלס.
פול ברר בגד באנדרטייקר כשהחליט להצטוות עם יריבו המר של אנדרטייקר, מנקיינד.
במקור, ויידר זכה באליפות העולם במשקל כבד של ה-WWF פעמיים, האחד כתוצאה מספירת חוץ (לאחר שהטיח את מייקלס על מעקה הבטיחות), והאחר, כתוצאה מפסילה (כשמייקלס תקף את ויידר שוב ושוב עם מחבט הטניס של קורנט).
לעומת זאת, מכיוון שחגורת אליפות לא יכולה להחליף ידיים בנסיבות אלו, אלא רק כתוצאה מהצמדה או הכנעה, קורנט דרש שהקרב יאותחל בפעמיים האלה.
נשיא ה-WWF, גורילה מונסון, אפשר לכך לקרות.
לבסוף, מייקלס הצליח לנצח את ויידר ולשמור על התואר.
מס' תוצאות התניות זמן F1 סטון קולד סטיב אוסטין ניצח את יוקוזונה קרב יחידים 01:52 2 אואן הארט ניצח את סאביו ווגה קרב יחידים 13:23 3 הסמוקינג גאנס (בילי גאן ובארט גאן) (א) (עם סאני) ניצחו את הניו רוקרס (ליף קאסידי ומארטי ג'נטי), הגודווינס (הנרי או.
סאמרסלאם (1997) היה אחד מאירועי השלם וצפה של ארגון ההיאבקות האמריקאי, ה-World Wrestling Federation (ה-WWF, כיום ה-WWE).
האירוע נערך ב-3 באוגוסט 1997, בקונטיננטל איירליינס ארנה שבמזרח רד'רפורד, ניו ג'רזי.
האירוע היה האירוע העשירי בסדרת אירועי סאמרסלאם.
בקרב המרכזי, ברט הארט ניצח את אנדרטייקר וזכה באליפות העולם במשקל כבד של ה-WWF בקרב בו שון מייקלס שימש כשופט מיוחד.
האירוע כלל קרבות שנבעו מעלילות מתוסרטות מהתוכנית השבועית Raw is War.
הפיוד המרכזי של האירוע סאמרסלאם היה בין אנדרטייקר לברט הארט על אליפות העולם במשקל כבד של ה-WWF.
ב-7 ביולי בתוכנית Raw is War, הארט הוכרז כטוען לכתר לאליפות העולם במשקל כבד של ה-WWF.
בריאיון עם וינס מקמהן, הארט הודיע שבמידה ולא יזכה בתואר בקרב ביניהם באירוע - הוא לא יתאבק יותר על אדמת אמריקה.
שבוע לאחר מכן, יריבו המר של הארט, שון מייקלס, ביקש מוינס מקמהן להיות חלק מהאירוע.
ב-21 ביולי בתוכנית Raw is War, הארט, אחיו, אואן, וגיסו, הבריטיש בולדוג (ההארט פאונדיישן), אתגרו שלושה מתאבקים אמריקאים לקרב דגל שלושה נגד שלושה.
לאחר מכן, שון מייקלס הוכרז כשופט המיוחד לקרב המרכזי על האליפות באירוע.
בתגובה להודעה זו, הארט תקף את מייקלס ומקמהן.
מאוחר יותר, קבוצת ההארט פאונדיישן ניצחה את אלופי הזוגות של ה-WWF, סטון קולד סטיב אוסטין ודוד לאב, ביחד עם אנדרטייקר, לאחר התערבות מצידו של בריאן פילמן.
שבוע לאחר מכן, הארט איתגר את הפטריוט לקרב, שבסופו הארט הפסיד לאחר התערבות מצד מייקלס.
לאחר הקרב, השופטים מנעו מהארט לתקוף את מייקלס, בזמן שאנדרטייקר צפה במתרחש מרמפת הכניסה לזירה.
יריבות בולטת הייתה בין סטון קולד סטיב אוסטין לאואן הארט על האליפות הבין-יבשתית של ה-WWF.
באירוע Canadian Stampede, שנערך ב-6 ביולי, הארט הצמיד את אוסטין במהלך קרב חמישה נגד חמישה.
לילה לאחר מכן, אוסטין תקף את הארט בזמן שהאחרון שר את ההמנון הקנדי.
באותו הערב, אוסטין אמר לוינס מקמהן שבמידה ולא ינצח את הארט באירוע - הוא ינשק את אחוריו של הארט.
שבוע לאחר מכן, אוסטין חבר לדוד לאב וביחד עם ניצחו את הארט והבריטיש בולדוג כדי לזכות באליפות הזוגות הפנויות.
ב-21 ביולי בתוכנית Raw is War, קבוצתו של הארט הצליחה לנצח את קבוצתו של אוסטין בקרב דגל שלושה נגד שלושה.
שבוע לאחר מכן, הארט תקף את אוסטין במהלך קרב על אליפות הזוגות נגד הגודווינס (הנרי או.
לאחר הקרב, אוסטין תקף את הארט.
יריבות נוספת שהתנהלה לקראת האירוע הייתה בין הבריטיש בולדוג לקן שמרוק וסבבה סביב אליפות אירופה של ה-WWF.
השניים ניצבו בקבוצות נגדיות באירוע של החודש החולף, Canadian Stampede.
ב-14 ביולי בתוכנית Raw is War, הבריטיש בולדוג הצהיר שבמידה שהוא יפסיד בקרב ביניהם באירוע סאמרסלאם - הוא יאלץ לאכול קופסת שימורים של אוכל לכלבים מיד לאחר הקרב.
שבוע לאחר מכן, הבולדוג תקף את שמרוק במהלך הקרב של האחרון נגד ויידר.
ב-28 ביולי, בולדוג ושמרוק התחרו בתחרות הורדות ידיים, ובזמן שהיה ונראה ששמרוק התקרב לניצחון, הבולדוג נגח בראשו, הכה אותו בעזרת כיסא ואף שפך עליו אוכל לכלבים.
מס' תוצאות התניות זמן 1 מנקיינד ניצח את האנטר הרסט הלמסלי (עם צ'יינה) על ידי יציאה מהכלוב קרב כלוב 16:13 2 גולדאסט (עם מרלנה) ניצח את בריאן פילמן קרב יחידים 07:17 3 הליג'ן אוף דום (אנימל והוק) ניצחו את הגודווינס (הנרי או.
סאמרסייד היא עיר בפרובינציית אי הנסיך אדוארד, קנדה.
סאמרסייד נמצאת כ-48 ק"מ מבירת הפרוביציה, שארלוטטאון וכ-895 ק"מ מבירת קנדה, אוטווה.
סאמרסייד נמצאת ליד הכבישים 2, 11, 107, 121 ו-180. בנוסף, שדה התעופה סטמרסייד נמצא בסמוך לעיר.
סאמרסלאם (1999) הפוסטר הרשמי של האירוע בכיכובו של סטון קולד סטיב אוסטין מידע ארגון WWF תאריך 22 באוגוסט 1999 עיר מיניאפוליס, מינסוטה אולם טארגט סנטר מספר צופים 17,370סיסמה פרסומית An Out of Body Experience סדרת אירועי שלם וצפה של ה-WWEפולי לואדדסאמרסלאם (1999)בלתי נסלח סדרת אירועי סאמרסלאם1998סאמרסלאם (1999)2000
סאמרסלאם (1999) היה אחד מאירועי השלם וצפה של ארגון ההיאבקות האמריקאי, ה-World Wrestling Federation (ה-WWF, כיום ה-WWE).
האירוע נערך ב-22 באוגוסט 1999, בטארגט סנטר שבמיניאפוליס, מינסוטה.
האירוע היה האירוע ה-12 בסדרת אירועי סאמרסלאם.
בקרב המרכזי, מנקיינד ניצח את סטון קולד סטיב אוסטין וטריפל H בקרב משולש, שבו ג'סי ונטורה שימש כשופט המיוחד, וכתוצאה מכך שמר על אליפות ה-WWF.
+ אישיויות אחרות על המסך תפקיד: שם:צוות השידור באנגליתג'רי לולרג'ים רוסרוד דוג (אל סנואו נגד ביג בוס מן)צוות השידור בספרדיתקרלוס קבררההוגו סבינוביץ'מראייניםמייקל קולקווין קליכרוזהווארד פינקלשופטיםמייק קיודהארל הבנרג'ים קורדראסטים וייטטדי לונג
האירוע כלל קרבות שנבעו מעלילות מתוסרטות גם מ-Raw is War וגם מסמאקדאון.
הפיוד המרכזי של האירוע סאמרסלאם היה בין סטון קולד סטיב אוסטין, טריפל H ומנקיינד על אליפות ה-WWF.
בחודש החולף במסגרת האירוע Fully Loaded, אוסטין הגן בהצלחה על אליפות ה-WWF לאחר שניצח את אנדרטייקר בקרב הראשון שמדמם לאחר ש-X-פאק התערב והכה את אנדרטייקר בעזרת מצלמת טלוויזיה.
עוד באותו האירוע, טריפל H ניצח את הרוק בקרב רצועה כדי להפוך לטוען לכתר לאליפות ה-WWF.
בשבועות שבאו לאחר מכן, טריפל H הצהיר שהוא למד את אוסטין ויש בידיו את השיטה לנצח אותו.
ב-9 באוגוסט בתוכנית Raw is War, נודע שהמושל של מינסוטה, אגדת ה-WWF, ג'סי "הגוף" ונטורה, ישמש כשופט המיוחד בקרב המרכזי של סאמרסלאם.
כשנודע לטריפל H על החלטה זו, הוא יצא כדי להתעמת עם ונטורה, עד שהנציב הממונה של ה-WWF, שון מייקלס, הגיע וקבע קרב בין אוסטין, טריפל H ואנדרטייקר.
כשאוסטין הותקף בצורה מסתורית בגרם המדרגות, מייקלס האשים את טריפל H שהוא התוקף, מנגד, טריפל H הכחיש זאת.
אז, מייקלס קבע קרב משולש בין טריפל H, אנדרטייקר וצ'יינה אשר קבע את הטוען לכתר לאליפות ה-WWF.
אוסטין חזר מאוחר יותר באותו הערב והכה את טריפל H בעזרת כיסא.
לאחר מכן, הוא הניח את גופה של צ'יינה עליו, וכתוצאה מכך האחרונה הפכה לטוענת לכתר.
שבוע לאחר מכן, טריפל H איתגר את צ'יינה לקרב על המועמדות לתואר שהיא השיגה, אתגר שצ'יינה נענתה אליו.
צ'יינה ניצחה בקרב זה לאחר שמנקיינד חזר מפציעה בברכו ותקף את טריפל H.
אז, מנקיינד איתגר את צ'יינה לקרב על המועמדות לתואר שלה, לעומת זאת, צ'יינה סירבה ואף תקפה את מנקיינד בעזרת מכה מתחת לחגורה.
מייקלס פסק נגד צ'יינה וקבע קרב בין מנקיינד לבינה.
מנקיינד ניצח את צ'יינה בקרב לאחר שטריפל H ניסה להתערב.
שיין מקמהן ציין שהוא כבעלים של ה-WWF קובע קרב בין מנקיינד לטריפל H כדי לקבוע מי הוא המועמד הבלתי מעורער לאליפות ה-WWF.
מייקלס הסכים לקיום קרב זה ואף הכניס את עצמו ואת שיין לקרב לשמש כשופטים.
כשמנקיינד וטריפל H הצמידו אחד את השני, מייקלס ושיין ספרו ספירה לשלוש, כשלבסוף שניהם התווכחו מי הוא הטוען לכתר.
הכרוז, טוני צ'ימל, הכריז ששניהם ניצחו בקרב וכתוצאה מכך הקרב בסאמרסלאם יהיה קרב משולש.
עוד יריבות שהתנהלה לקראת האירוע הייתה בין טסט לשיין מקמהן.
בחודש יולי לפני האירוע Fully Loaded, שיין וה-Mean Street Posse פתחו בפיוד נגד טסט לאור מערכת היחסים שלו עם סטפני מקמהן, בטענה שהוא הרגיש שהוא לא ברמה שלה.
בשבועות שבאו לאחר מכן, טסט התחרה נגד חבר ה-Mean Street Posse, ג'ואי אבס, שאותו שיין ניסה לשדך לאחותו, סטפני.
ב-12 ביולי בתוכנית Raw is War, טסט התחרה נגד קבוצת ה-Mean Street Posse בקרב גונטלט, שהסתיים ללא הכרעה לאחר ששיין התערב.
כשחברי הקבוצה ניסו לשבור את הקרסול של טסט, סטפני הגיעה ודחפה את אחיה, שיין, מאחור.
האחרון, שחשב שזה היה השופט, הכה את אחותו.
בשבועיים הבאים, סטפני דחתה את ג'ואי אבס ודרשה שאחיה וחבריו יישארו מחוץ לחייה.
ב-15 באוגוסט בתוכנית Sunday Night Heat, שיין איתגר את טסט לקרב רחוב בסגנון גריניץ' באירוע סאמרסלאם.
ההתניה לקרב הייתה שבמידה ששיין ינצח - טסט וסטפני לא יוכלו להתראות יותר, לעומת זאת, במידה שטסט ינצח - שיין יתן את ברכתו לזוג.
טסט הסכים לאתגר זה והקרב ביניהם הפך רשמי.
סאמרסלאם (1991) הפוסטר הרשמי של האירוע מידע ארגון WWF תאריך 26 באוגוסט 1991 עיר ניו יורק, ניו יורק אולם מדיסון סקוור גארדן מספר צופים 20,000סיסמה פרסומית ...A Match Made in HeavenA Match Made in Hell סדרת אירועי שלם וצפה של ה-WWEרסלמניה 7סאמרסלאם (1991)סדרת ההישרדות סדרת אירועי סאמרסלאם1990סאמרסלאם (1991)1992
סאמרסלאם (1991) היה אחד מאירועי השלם וצפה של ארגון ההיאבקות האמריקאי, ה-World Wrestling Federation (ה-WWF, כיום ה-WWE).
האירוע נערך ב-26 באוגוסט 1991, במדיסון סקוור גארדן שבניו יורק, ניו יורק.
האירוע היה האירוע הרביעי בסדרת אירועי סאמרסלאם.